
# Энҗе Хөсәенова: «Син сорама, ә мин әйтмим сиңа»

(ШИГЫРЬ)

***

Син сорама, ә мин әйтмим сиңа

күңелемнән ниләр кичергәнем.

Тыным кысылганда, дөньясының

йөрәгемне

ур(ы)ныннан күчергәнен.

Син сорама, ә мин әйтмим сиңа

көнем белән төнем буталганын.

Тыныч яшәп яткан мизгелемдә

җанкаемны ялкын-ут алганын.

Син сорама, ә мин әйтмим сиңа

күзләремнең нигә яшьләнгәнен.

Таудан сикерепләр төшкәнемне,

югалтканым хәтта яшәү ямен...

Син сорама, ә мин әйтмим сиңа

тирән яраларым тырналуын.

...Бүген – минем япа-ялгыз калып,

үзләреннән, үзәгемнән качып,

яшем эчкә йотып тын алуым.

Следите за самым важным и интересным в Telegram-каналеТатмедиа

## Нет комментариев
Энҗе Хөсәенова: «Син сорама, ә мин әйтмим сиңа»